Štátny znak Ruska

náhľad|vpravo|Štátny znak Ruska

**Štátny znak [[Rusko|Ruska]]** je spolu so štátnou hymnou Ruskej federácie a vlajkou Ruskej federácie jedným z troch štátnych symbolov Ruskej federácie. Štátny znak bol schválený federálnym ústavným zákonom *O štátnom znaku Ruskej federácie* dňa 8. decembra 2000. Zákon pripúšťa aj vyobrazenie jedného orla s erbom jazdca na bielom koni v jednej farbe – červenej.

Štátny znak tvorí červený štvorec (štít) dole na oboch stranách zaokrúhlený a v strede zostrený s vyobrazeným dvojhlavým zlatým orlom s rozprestrenými krídlami držiacim v nohách kráľovské insígnie – žezlo a kráľovské jablko.

V strede znaku (na hrudi orla) sa nachádza Svätý Juraj v modrom plášti, ktorý sedí na striebornom koni a striebornou kopijou poráža čierneho draka. Vo vrchnej časti znaku sa nachádzajú (jedna veľká v strede a dve malé po stranách) zlaté koruny vzájomne spojené so stuhou.

## Symbolika štátneho znaku
* Tri zlaté koruny symbolizujú suverenitu Ruskej federácie a jej subjektov.
* Symboly jednoty štátu (kráľovské jablko) a moci (žezlo), ktoré dvojhlavý orol drží vo svojich nohách sú odvekými symbolmi štátu a sú prebraté zo znaku Ruského impéria.
* Zlatý dvojhlavý orol na červenom poli je odveký symbol, ktorý sa v dejinách Ruska objavil v 15. – 17. storočí. Kresba orla sa datuje do epochy Petra I.
* Strieborný jazdec porážajúci draka vyobrazený na hrudi zlatého orla je odvekým symbolom boja dobra proti zlu, svetla proti tme a obrany vlasti.
* Obnovenie dvojhlavého orla ako štátneho znaku Ruskej federácie symbolizuje večnú nerozbitnosť Ruska.
* Dnešná podoba štátneho znaku je zložená z tradičných častí, ktoré majú hlbokú tradíciu v dejinách Ruska. Symbolizuje rôzne etapy vlasteneckých dejín Ruska a zvečňuje ich pamiatku aj na prahu tretieho tisícročia.

## História štátneho znaku
Dvojhlavý orol sa v erbe Moskovského štátu prvýkrát objavil na pečati Ivana III. v roku 1497 po jeho svadbe s princeznou Sofiou, kedy sa vyobrazenie dvojhlavého orla (prebratého zo štátneho znaku Byzantskej ríše) spojilo s moskovským erbom čoho výsledkom bolo, že na polovici štátneho znaku Ruskej federácie bol orol a na druhej medený jazdec porážajúci draka.

Neskôr sa štátny znak Ruskej federácie trocha menil. Na pečati Ivana IV. Hrozného sa na hruď orla začalio umiestňovať vyobrazenie Juraja Drakobijca – symbol moskovských kniežat. Od roku 1625 za vlády Michaila III. sa nad hlavou orla objavili tri koruny. Peter I. na štátny znak pridal reťaz so znakom rádu Adreja Prvorodeného a panovník Pavol I. maltézsky kríž.

Veľkú reformu štátneho znaku Ruskej federácie uskutočnil Alexander I. V roku 1825 pridal orlovi okrem heraldickej formy aj ľubovoľnú formu. Orol mal rozpustené krídla a držal stuhami spojené šípy a fakľu v pravej nohe a veniec v ľavej. Reťaz rádu Andreja Prvorodeného bola zo štátneho znaku odstránená. Na hrudi orla bol vyobrazený netradičný erb Moskvy v tvare srdca, ale panovník Mikuláš I. sa už v roku 1830 vrátil k pôvodnej verzii erbu Moskvy, ktorú doplnil o erby cárstiev, ktoré boli súčasťou Ruského impéria. Štíty týchto erbov sa nachádzali na rozpätých krídla orla.

Za vlády Alexandra II. bol ruský štátny znak koncipovaný v súlade s vtedajšími medzinárodnými pravidlami heraldiky podľa ktorej v roku 1882 na znak pribudli veľký stredný a malý erb Ruského impéria. Štátny znak v tejto podobe sa zachoval do roku 1917, kedy boli po februárovej revolúcii odstránené tri korunky vo vrchnej časti znaku.

Dňa 5. novembra 1990 vznikla vládna komisia, ktorá mala za úlohu určiť štátny znak a vlajku Ruskej federácie. Zákon o štátnom znaku Ruskej federácie bol podpísaný Brisom Jeľcinom dňa 30. novembra 1993.

Súčasný zákon o štátnom znaku Ruskej federácie je v platnosti od 27. decembra 2000.

## Galéria


Súbor:Coat of arms of Russia (XV Century).svg|Znak Moskovského veľkokniežatstva v 15. storočí
Súbor:Seal of Ivan 3 (reverse).svg|Znak Moskovského veľkokniežatstva, ktorý je používaný od Ivana III. ako dedičstvo po Byzantskej ríši (druhá polovica 15. storočia – 1539)
Súbor:Seal-of-Ivan-4 1539 a.svg|Pečať Ivana IV. Hrozného z roku 1539
Súbor:Coat of Arms of Russia 1562.png|Štátny znak Ruského cárstva z roku 1562
Súbor:Russian coa 1589 grozny.png|Štátny znak Ruského cárstva z roku 1589
Súbor:Russian-coat-arm-1667.svg|Štátny znak Ruského cárstva (cca 1620 – cca 1690)
Súbor:Russia05.png|Štátny znak Ruského cárstva zo začiatku 18. storočia
Súbor:CoA of Russian Empire (1721).svg|Štátny znak Ruskej ríše z roku 1721
Súbor:Coat of arms of Russian empire 1730.svg|Štátny znak Ruskej ríše (1730 – 1799, 1801 – 1825)
Súbor:Coat of Arms of the Russian Empire 1799.png|Štátny znak Ruskej ríše (1799 – 1801)
Súbor:Coat of Arms of the Russian Empire 1828.png|Štátny znak Ruskej ríše (1828 – 1856)
Súbor:Greater Coat of Arms of the Russian Empire 1856.jpg|Veľký štátny znak Ruskej ríše (1856 – 1882)
Súbor:Coat of arms of russia 1856 Alexander II.png|Štátny znak Ruskej ríše (1856 – 1883)
Súbor:Greater Coat of Arms of the Russian Empire.svg|Veľký štátny znak Ruskej ríše (1882 – 1917)
Súbor:Middle Coat of Arms of the Russian Empire.svg|Stredný štátny znak Ruskej ríše (1882 – 1917)
Súbor:Lesser CoA of the empire of Russia.svg|Menší štátny znak Ruskej ríše (1883 – 1917)
Súbor:Coat of arms of the Russian Empire.svg|Štátny znak Ruskej ríše (1882 – 1917)
Súbor:Lesser coat of arms of the Russian Empire.svg|Malý štátny znak Ruskej ríše (1883 – 1917)
Súbor:Russian coa 1917.svg|Znak Dočasnej vlády Ruska a Ruskej republiky z roku 1917
Súbor:Emblem of the Russian SFSR (1918-1920).svg|Štátny znak Ruskej socialistickej federatívnej sovietskej republiky (1918 – 1920)
Súbor:Coat of arms of the Russian Soviet Federative Socialist Republic (1920-1956).svg|Štátny znak Ruskej sovietskej federatívnej socialistickej republiky (1920 – 1956)
Súbor:Coat of arms of the Russian Soviet Federative Socialist Republic (1956-1978).svg|Štátny znak Ruskej sovietskej federatívnej socialistickej republiky (1956 – 1978)
Súbor:Emblem of the Russian SFSR.svg|Štátny znak Ruskej sovietskej federatívnej socialistickej republiky (1978 – 1991) a Ruskej federácie (1991 – 1992)
Súbor:Emblem of the Russian Federation (1992-1993).svg|Štátny znak Ruskej federácie (1992 – 1993)
Súbor:Coat of Arms of the Russian Federation.svg|Štátny znak Ruskej federácie od roku 1993



## Iné projekty

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*
* Federálny ústavný zákon O štátnom znaku Ruskej federácie 

Kategória:Štátne symboly Ruska
Rusko
Kategória:Rusko